Məleykə Abbaszadə - Vikipediya

# Məleykə Abbaszadə

### Vikipediya, açıq ensiklopediya - ویکیپدیا ، آچیق انسایکلوپدیا

Məleykə Mehdi qızı Abbaszadə, Tələbə Qəbulu üzrə Dövlət Komissiyasının sədri.

Abbaszadə (Mustafayeva) Məleykə Mehdi qızı, 1953-cü ildə Bakı şəhərində anadan olub. 1970-ci ildə Bakı şəhərində orta məktəbi bitirib M.V.Lomonosov adına Moskva Dövlət Universitetinin Hesablama Riyaziyyatı və Kibernetika fakültəsinə daxil olub. 1975-ci ildə həmin universiteti bitirib Azərbaycan Elmlər Akademiyasının Kibernetika İnstitutuna baş laborant vəzifəsinə təyin olunub.

1988-ci ildə Kiyev şəhərində Ukrayna Elmlər Akademiyası V.M.Qluşkov adına Kibernetika İnstitutunda namizədlik dissertasiyasını müdafiə edərək texniki elmlər namizədi alimlik dərəcəsini alıb.

1990-cı ildə Azərbaycan «İstedad» assosiasiyası sədrinin birinci müavini seçilərək 1994-cü ilin avqust ayına qədər bu vəzifədə işləmişdir.

2000-ci ilin oktyabr ayından TQDK-nın sədri vəzifəsinə təyin olunub.

Məleykə Abbaszadə İAEA (İnternational Association for Educational Assessment – Təhsildə Qiymətləndirmə üzrə Beynəlxalq Assosiasiya) və UNESCO-nun 2005-ci ildə birgə dərc etdiyi Təhsildə Qiymətləndirmə üzrə beynəlxalq ekspertlərin siyahısına daxil edilmişdir.

Məleykə Abbaszadə 50-dən çox elmi məqalənin, ali məktəblər üçün bir dərs vəsaitinin müəllifidir.

İki övlad anasıdır.

## [redaktə / تحریر] Mənbə

- TQDK-Rəhbərlik

| Şəxslər haqda olan bu məqalə qaralama halındadır. Məqaləni redaktə edərək Vikipediyanı zənginləşdirin.

Retrieved from "http://az.wikipedia.org../../../m/%C9%99/l/M%C9%99leyk%C9%99_Abbaszad%C9%99_5c35.html"

Kateqoriyalar: Bioqrafik qaralamalar | Şəxslər

##### Views

- Məqalə / مقاله
- Müzakirə / مذاکره
- Hal-hazırkı versiya

##### Axtar